**Тэма:** Даданыя члены сказа

**Мэта**: плануецца, што ў канцы ўрока вучні **замацуюць веды** аб галоўных і даданых членах сказа і **ўдасканаляць** уменні вызначаць граматычную аснову і даданыя члены сказа.

**Задачы:** замацаваць веды аб галоўных і даданых членах сказа, удасканальваць уменні вызначаць галоўныя і даданыя члены сказа, будаваць схемы сказаў, знаходзіць сказ па схеме; развіваць граматычны лад маўлення, лагічнае мысленне, звязнае маўленне вучняў; выхоўваць любоў да малой радзімы і роднай прыроды.

**Абсталяванне:** ацэначныялісты, карткі для гульні “Веер пытанняў”, карткі для складання кластэраў “Члены сказа”, “Мэта ўрока”, карткі для індывідуальнай работы “Узнаві дэфармаваны алгарытм вызначэння сувязі слоў у сказе”, “З слоў складзіце сказ”, “Узор алгарытму”, падручнік беларускай мовы 3 класа, прадметны малюнак бусла, сігнальныя карткі для рэфлексійнай дзейнасці.

**Ход урока**

1. **Арг. этап.**

***Псіхалагічны настрой. Прыём “Прывітанне”***

Вось ужо звінеў званок,

Запрасіў нас на ўрок.

Добры дзень, я вас вітаю,

Да заняткаў запрашаю.

Хай занятак будзе плённым (плодотворным),

І цікавым, і натхнёным (вдохновлённым).

Поспехаў я вам жадаю,

Калі што – я паспрыяю (поспособствую).

***Арганізацыя ўвагі.***

1. **Вызначэнне тэмы і пастаноўка мэты ўрока.**

Сёння наш урок пройдзе ў форме кантролю сваёй работы на кожным этапе ўрока. Кожны з вас будзе сам кантраляваць сваю работу і выстаўляць сабе адзнаку за кожнае заданне згодна паказчыкаў правільнасці выканання. На партах у кожнага ляжыць ацэначны ліст з заданнямі і ўзроўнямі выканання задання:

**высокі** – адказаў(ла) правільна на ўсе пытанні, выканаў(ла) заданне без памылак.

**сярэдні** – адказаў(ла) на палову пытанняў з дапамогай настаўніка ці аднакласніка, выканаў(ла) заданне з некаторымі памылкамі.

**нізкі** – не адказаў на пытанні, заданне выканаў з шматлікімі памылкамі.

-Якая тэма і мэта сёняшняга ўрока? Калі адкажаце на мае пытанні, то зможаце вызначыць мэту нашага ўрока.

1. **Этап праверкі дамашняга задання.**

Зараз вызначым узровень падрыхтаванасці дамашняга задання. Пагуляем у гульню **“Веер пытанняў”**

1. Якія члены сказа адносяцца да галоўных членаў?
2. Якая роля галоўных членаў сказа?
3. Што называецца дзейнікам?
4. Што называецца выказнікам?
5. Як падкрэсліваюцца дзейнік і выказнік у сказе?
6. Якая роля даданых членаў сказа?
7. Як звязаны словы ў сказе?
8. Што трэба зрабіць. каб устанавіць сувязь слоў у сказе?

-Саставім кластр в вывучаных паняццяў *(работа ў дошкі з карткамі паняяццяў)*

**члены сказа**

 **галоўныя даданыя**

 **дзейнік выказнік які?**

 **хто? што? што рабіць? куды?**

 **што рабіў? дзе?**

 **што будзе рабіць? чыя?**

 -А зараз дадвядзём вынік вашых адказаў згодна ацэначнаму лісту. Знайдзіце свой узровень і пастаўце “+” на скрыжаванні задання і ацэнкі.

-Паглядзіце на кластэр “мэта” і дапоўнім яго патрэбнымі словамі.

**МЭТА**

***замацуем веды аб … і … ўдасканалім уменні вызначаць … і … ,***

 ***будаваць …***

1. **Этап падрыхтоўкі да асноўнага этапа**.

-На ўроку мовы мы пішам з дошкі, з падручніка, пад дыктоўку. А каб сёння ваша класная работа выгледзела прыгожа, трэба папрактыкавацца ў напісанні літар і іх злучэнняў.

**І так хвілінка чыстапісання.**

**да чл ск**

-Як дададзеныя злучэнні літар звязаны з тэмай урока?

-Раскажыце, якія патрабаванні вы павінны выконваць пры напісанні злучэнняў?

-А зараз дадвядзём вынік напісання злучэнняў літар згодна ацэначнаму лісту. Знайдзіце свой узровень і пастаўце “+” на скрыжаванні задання і ацэнкі.

1. **Этап замацавання ведаў і спосабаў дзеяння.**

-Якую птушку называюць сімвалам Беларусі?

**Фізхвілінка.**

На страсе прачнуўся бусел, *(далонькі на твар, потым адымаем)*
Доўгай шыяй пацягнуўся, *(цягнемся галавой, носікамі дагары)*
Распрастаў шырока крылы – *(разводзім рукі ў розныя бакі)*
Пёркі ветрам закруціла *(круцім далонямі, пальчыкамі).*
А на двор бяжыць сабачка, *(тупаем ножкамі, рукамі дапамагаем бегчы),*
Круціць хвосцікам там качка, *(круцім попамі, распрацоўваем пазваночнік, талію, суставы),*
І выходзіць - рукі ў бокі –
Гаспадар да іх высокі. *(паважна выступаем, рукі ў бокі, спіна раскрытая, роўная, галава высока задраная).*

Зараз ўспомнім, як жа правільна, у якой паслядоўнасці трэба вызначаць сувязь слоў у сказе. **Заданне “Узнаві дэфармаваны алгарытм вызначэння сувязі слоў у сказе” (***работа на картках, самаправерка, узаемаправерка, самакантроль)*

1. Па пытаннях знаходзім даданыя члены сказа, якія паясняюць выказнік.
2. Знаходзім у сказе дзейнік. Падкрэсліваем яго адной рыскай.
3. Па пытаннях знаходзім даданыя члены сказа, якія паясняюць дзейнік.
4. Ставім пытанне ад дзейніка да выказніка. Падкрэсліваем выказнік дзвюма рыскамі.

***Параўнаць свой вынік з узорам настаўніка.***

1. Знаходзім у сказе дзейнік. Падкрэсліваем яго адной рыскай.
2. Ставім пытанне ад дзейніка да выказніка. Падкрэсліваем выказнік дзвюма рыскамі.
3. Па пытаннях знаходзім даданыя члены сказа, якія паясняюць дзейнік.
4. Па пытаннях знаходзім даданыя члены сказа, якія паясняюць выказнік.

-А зараз дадвядзём вынік выкананага задання згодна ацэначнаму лісту. Знайдзіце свой узровень і пастаўце “+” на скрыжаванні задання і ацэнкі.

1. **Этап прымянення ведаў і спосабаў дзеяння.**
* А зараз прыменім дадзеныя веды на практычным заданні.
1. З слоў складзіце сказ.

хаты, бусел, белы, даху, пасяліўся, на (картках: пераставіць словы, каб атрымаўся сказ)

-А зараз дадвядзём вынік выкананага задання згодна ацэначнаму лісту. Знайдзіце свой узровень і пастаўце “+” на скрыжаванні задання і ацэнкі.

1. Запіс сказа на дошцы з каменціраваннем.

**Белы бусел пасяліўся на даху хаты.**

1. Вызначэнне галоўных членаў сказа.
2. Вызначэнне сувязі слоў у сказе па пытанням.
3. Будаванне схемы для дадзенага сказа.

д.ч. \_\_\_\_\_\_\_ \_\_\_\_\_\_\_\_\_\_ д.ч. д.ч.

 \_\_\_\_\_\_\_\_\_\_

-Беларускія пісьменнікі ў мастацкіх творах часта параўноўваюць буслоў з людзьмі. I сапраўды, як бы далёка лёс ні закідваў людзей ад родных берагоў, сэрца чалавека заўсёды з радзімай. Чалавечая душа ўтрымлівае ў памяці родныя твары, палеткі, сцежкі. Так і буслы. Пакідаючы родную зямельку халоднай восенню, вясною буслы абавязкова вяртаюцца на радзіму, якая штогод чакае сваіх гордых птахаў дамоў.

1. **Этап падвядзення вынікаў ўрока.**

-Аб якіх членах сказа замацоўвалі веды?

-Чаму вучыліся на ўроку?

-Падвядзём агульны вынік на ацэначным лісце.

1. **Этап інфармацыі аб дамашнім заданні.**

*Пр.126, с. 80*

1. **Этап рэфлексіі.**

-Ці задаволены сваёю работай на уроку?

-Што атрымоўвалася?

-Над чым трэба папрацаваць на наступных уроках?

*Выкарыстанне прыёму “Светлафор”*